**РЕПУБЛИКА СЕВЕРНА МАКЕДОНИЈА**

 **ОПШТИНА ПРОБИШТИП**

 **Бр.10–410/7 од**

**28.05.2020 год.**

 **Пробиштип**

**И З В Е С Т У В А Њ Е**

Во врска со одржувањето на Јавна анкета и Јавна презентација по **Предлог-Урбанистичкиот план за вон населено место (УПВНМ) со основна класа на намена Е2-комунална супраструктура (фотоволтаична централа) во КО Бучиште: КП 1/1, 56, 57, 58, 45, 46, 102/11 и дел од КП 1/2, 2, 3, 5, 8, 10, 11, 12, 13, 33, 34, 35, 42, 55/2, 967, 968, КО Петршино: КП 1362/3, 1362/4, 1363/3, 1364/4, 1364/5 и дел од КП 1066, 1361/2, 1365/1,1490,1501, 1502, 1503, 1532, 1533 - Општина Пробиштип**, која ќе се одржи на ден **04.06.2020 год**. (четврток) **со почеток во 11.30**часот во салата на Советот на Општина Пробиштип, во Домот на Културата во Пробиштип, се известуваат граѓаните на Општина Пробиштип дека при спроведувањето на горенаведената ЈА и ЈП треба да се почитува **Член 2-б** од Уредбата со законска сила за дополнување на Уредбата со законска сила за примена за Законот за просторно и урбанистичко планирање за време на вонредна состојба со Бр.44-3704/1 од 5 мај 2020год., донесена на седницата одржана на 5 мај 2020година, од страна на Владата на Република Северна Македонија, објавена во „Сл.Весник на РСМ” бр.116/20 год., и која гласи

 ,,**Општините односно општините во градот Скопје надлежни за спроведување на јавната презентација и јавната анкета за урбанистичкиот план, урбанистичко-планската документација и урбанистичко-проектната документација се должни да обезбедат редарска служба при влезот и излезот во просториите во кои се одржува јавната презентација и јавна анкета за урбанистичкиот план, урбанистичко-планската документација и урбанистичко-проектната документација, за да се запази минимум потребното растојание помеѓу лицата пред и внатре во објектот, да обезбедат спроведување на задолжителна дезинфекција на раце при влез во објектот и задолжително носење на заштитна маска, марама или шал со кои ќе бидат покриени устата и носот на учесниците во јавната презентација и јавна анкета. Општините односно општините во градот Скопје надлежни за спроведување на јавната презентација и јавната анкета за урбанистичкиот план, урбанистичко-планската документација и урбанистичко-проектната документација се должни да постават соодветни ознаки со кои се обележува правецот на движење и запазување на минимум потребното растојание при чекање ред на учесниците во јавната презентација и јавна анкета.**

 **Ознаките од став 2 на овој член се поставуваат на растојание од најмалку два метри, како и пред влезот на објектот. Општините односно општините во градот Скопје се должни пред и после одржувањето на јавната презентација и јавна анкета да вршат превентивна дезинфекција во објектите и просториите каде се одржува јавната презентација и јавна анкета**. **Општините односно општините во градот Скопје се должни и при спроведување на јавна презентација и јавна анкета на урбанистичко-планска документација и урбанистичко-проектна документација, во нивните објекти и простории, од страна на органот на државна управа надлежен за вршење на работите од областа на уредување на просторот, да постапуваат согласно ставовите 1, 2, 3 и 4 на овој член.**

Изготвил: Ј.Дукоска, диа

Одобрил: Б.Станојковски, дги  **м.п. ОПШТИНА ПРОБИШТИП**

  **Градоначалник,**

 **Драган Анастасов**